Rotary ukebrev 13.8.2014

Ukebrev for møte i Skedsmokorset RC 13.8.2019.

Møteleder President Stein. Vanlig åpning. Tilstede 16. Gjest Erling Sæther, Skedsmo Nord RK. **Fødselsdag** Ingrid Glenndal som fylte 50 år (det skulle man ikke tro). Dato 9.august 2019.

**Foredragsholder:**

**Erling Sæther, som holdt foredrag om hvordan vi kan nå klimamålene i Norge i transportsektoren.**

Han hevdet at en reduksjon av CO2-utslippene på 40% i transportsektoren før 2030 faktisk er mulig i lille Norge, men neppe globalt. Noen få eksempler fra et meget grundig foredrag, akkompagnert av plansjer og tabeller:

En passasjer-reise med fly slipper ut bare halvparten av CO2 fra bil. Det er ingen skam å fly i stedet for å kjøre bil.

Elektrisitet innen transport vil bli en viktig energibærer i neste ti-år.

En av konsekvensene vi vanlige mennesker vil se er på dagens svært mange bensinstasjoner.

Hittil har mye av endringene for bensinstasjoner bestått i økt størrelse, naturlig nok også i drift, på linje med annen virksomhet. Endringer har det likeledes vært i eierskap, som har ført til bl.a. nye navn og logoer. Et er BP, som var tidlig ute og ble store, men de ser vi vel knapt nok lenger. Statoilstasjonene skiftet for eksempel både eier og navn, men er fremdeles stasjoner som selger bensin. Endringer vi bare synes er naturlige. Men nå vil det gjøres kvantesprang vi vil merke:

Bensinstasjonene vil ikke lenger selge bensin som hovedprodukt, men energi. En formidabel endring som det vil bli spennende å følge.

Foredraget var rikt illustrert med beskrivelser av mange forhold.

**Magne Y** minner om at kontingenten for høsten 2019 på kr.1500 **må** betales snarest til kontonr.: 92352135358 merket med kontingent for høsten 2019, og ditt navn.

Referent Tore H